سيجابرت

سيجابرت معروف كمان باسم " سيجابرت الأعرج" (Sigibert the lame) ( اتوفى سنة 509) , كان ملك من ملوك الفرانكس , اتحالف مع الملك كلوڤيس الاول و كونوا شبه مملكة فرانكيه موحدة و زودوا نفوذ مملكتهم جامد على منطقة الغال , اتقتل على ايد ابنه كلودريك بتحريض من الملك كلوڤيس حليفه القديم.

 حكمه 
سيجابرت كان ملك من ملوك الفرانكس , مملكته كانت فى المنطقة غرب نهر الراين ( جزء من المانيا دلوقتى ) , اتحالف مع الملك كلوڤيس اللى كان ملك الفرانكس السيسليان و كونوا شبه مملكة فرانكيه موحدة و قدروا يسيطروا على الجزء الشرقى و الغربى من نهر الراين و يزودوا نفوذهم جامد. سيجابرت شارك مع كلوڤيس فى طرد من الغال بعد معركة سواسون و فى معركة معركة تولبيك (Battle of Tolbiac) ضد هجمات قبايل ألامانيين فى سنة 496 , اللى اتصاب فيها و هناك اخد لقب سيجابرت الأعرج" (Sigibert the lame) . شارك كمان مع حليفه كلوڤيس فى معركة ڤويليه (Bataille de Vouillé) ضد الڤيسيجوث فى سنة 506 و ضد قبائل و ملوك فرانكس تانيين و قدروا يزودوا نفذوهم اكثر على منطقة الغال.

 اغتياله 
فى سنة 509 بعد انتصارات كتيره بقى سيجابرت و كلوڤيس اقوى حكام فى المنطقة , حليفه القديم كلوڤيس , شاف انه لازم يتخلص من سيجابرت اللى بينافسه فى قوته و نفوذه و بيعتبر اكبر خصم له عشان يبقى الحاكم الوحيد للفرانكس و لمنطقة الغال. كلوڤيس مكنش عايز تتلوث ايده بدم حليفه القديم عشان حيئثر على سمعته و كمان عشان محتاج ولاء الجيش بتاع سيجابرت و و ولاء اهل مملكته , فقرر يستغل جشع و استعجال ابن سيجابرت " كلودريك " فى الحكم بدل من ابوه و شجعه على انه يغتال ابوه و وعده بدعمه عشان يبقى ملك بدل ابوه و فعلا كلودريك وقع فى الفخ اللى كلوڤيس عملهوله و قتل ابوه. و فى الاخر بعد ما كلودريك قتل ابوه , كلوڤيس قتله و اعلن للناس انه انتقم لسيجابرت و ضم مملكة سيجابرت له.

الرومان
تصنيف:فرانكيين
تصنيف:ملوك فرانكس